Guinea ja Roheneeme Sõltumatuse Aafrika Partei
Guinea ja Roheneeme Sõltumatuse Aafrika Partei (portugali keeles Partido Africano da Independência da Guiné e Cabo Verde, lühend PAIGC) on Guinea-Bissau (varem ka Roheneemesaarte) partei, algselt Portugali Guinea ja Roheneemesaarte iseseisvusliikumine (asutatud 1956). Partei kuulub Sotsialistlikku Internatsionaali. Partei esimees on alates veebruarist 2014 Domingos Simões Pereira. Eelmine esimees oli Carlos Gomes Júnior. Partei peakorter asub Bissaus. Partei oli Guinea-Bissaus võimul alates riigi iseseisvumisest kuni 1990. aastate lõpuni ning aastatel 2004–2005. Praegu on tal Rahvuslikus Rahvakogus suurim kohtade arv. Aastatel 2007–2008 osales PAIGC koalitsioonis; selle liige Martinho Ndafa Kabi oli Guinea-Bissau peaminister.